ગૌરાંગ જોશી, ગીર સોમનાથઃ છેલ્લા કેટલાક દિવસોથી સૌરાષ્ટ્રમાં એકધારો વરસાદ પડી રહ્યો છે. ગીર સોમનાથ જિલ્લામાં પણ અતિવૃષ્ટિ જેવી પરિસ્થિતિ સર્જાય છે. પ્રથમ જ્યોતિર્લિંગ અને ભારતના મહત્વના તીર્થસ્થાન એવા ભગવાન સોમનાથના તીર્થક્ષેત્ર પ્રભાસ પાટણ તેમજ ગીતામંદિર, ભાલકા, ત્રીવેણી સંગમ વગેરેમાં ઠેર ઠેર પાણી ભરાઈ ગયાં છે. ચોમાસાંના કારણે તીર્થસ્થાનમાં યાત્રાળુઓની સંખ્યા પણ પાંખી જોવા મળી રહી છે.